就係噉，佢就即刻保送到加州奴華圖市（Novato）入面嘅聖馬連高中，佢凈係喺高中學咗1年（1990年）就畢咗業。嗰陣時佢先至得6歲。結果1990年就俾加州所挪馬郡（Sonoma County）嘅聖達羅沙初級學院錄咗佢入去讀咗2年，米高卡尼8歲就攞到地質學嘅副學士學位，俾健力士世界紀錄大全列為世界上最後生嘅畢業大學生。佢10歲嗰陣重收到南阿拉巴馬州大學頒發嘅人類學學士學位。